Yevrokomissiya Gretsiyaning Yevrozonadan chiqishi ssenariysi ustida ish boshladi. Bu haqda Yevrokomissiya raisi Jan-Klod Yunker ma’lum qildi. “Men buni istamayman, lekin oldini ham ololmayman, Gretsiya kerakli ishni qilishi kerak”, – uning so‘zlarini keltiradi TASS agentligi. O‘z navbatida, Fransiya prezidenti Fransua Olland referendum yakunlari mamlakatni majburiyatlardan ozod qilmasligini ta’kidlab o‘tdi. “O‘z majburiyatlariga mas’uliyat bilan yondashish, mana shuni biz Gretsiyadan kutmoqdamiz”, – ta’kidladi u.Gretsiyaning Yevrozonada qolishi uchun mamlakat rahbariyati tegishli qarorlarni qabul qilishi kerak. 8 iyun kuni bo‘lib o‘tgan Yevrozona davlatlari sammiti ishtirokchilari Gretsiyaning zimmasiga 9 iyulga qadar o‘z islohotlar dasturini e’lon qilish vazifasini yukladi. Dastur o‘z navbatida Yevroguruh tomonidan muhokama qilinadi.Shuningdek, sammitda masalani murosa yo‘li bilan hal qilish, Yevrozonaning barqarorligini ta’minlash borasida kelishuvga erishildi.